Ahli Kumpulan Girl’s Day, Sojin Disahkan Bakal Muncul Dalam Spin off “Pegasus Market”
Ahli kumpulan Girl’s Day, Sojin disahkan menyertai barisan pelakon “Vroom Vroom Pegasus Market” (literal title) Siri web itu merupakan spin off kepada drama terbaru tvN Pegasus Market dan akan berkisarkan tentang tiga individu iaitu Moon Geok Soo (lakonan Lee Dong Hwi), Oh In Bae (Kang Hong Seok) dan Pielleggu (Choi Kwang Je) yang bekerjasama untuk mencuri rahsia perniagaan dari syarikat lawan. Sojin akan memainkan peranan sebagai Jenny, karakter yang pada dasarkan kelihatan seperti pekerja elit tetapi memiliki pandangan yang unik dan perangai yang aneh sehingga menyukarkan orang disekeliling memahaminya. Sojin kini sedang membintangi drama terbaru SBS berjudul Stove League bersama-sama pelakon Namgoong Min, Park Eun Bin, dan Jo Byeong Gyu sebagai pemain softball yang telah menjadi penyampai berita sukan.